Diari Oficial de la Generalitat Valenciana


Sumari del DOGV 4465, del 24-03-2003 (2003/3091)

RESOLUCIÓ de 3 de febrer de 2003, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució i la declaració, en concret, d'utilitat pública de la línia aèria de mitjana tensió, a 20 kV, de nova alimentació a l'actual CTI Pla de Quarter, al terme municipal de Benidorm (Alacant). JUEXPR/2003/7 (ATLINE/2002/426).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4465

Data del DOGV
:   24-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3091


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 3 de febrer de 2003, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució i la declaració, en concret, d'utilitat pública de la línia aèria de mitjana tensió, a 20 kV, de nova alimentació a l'actual CTI Pla de Quarter, al terme municipal de Benidorm (Alacant). JUEXPR/2003/7 (ATLINE/2002/426). [2003/3091]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27-12-00); i en l'article 53 de la Llei 54/1997, de 27 de novembre, del Sector Elèctric (BOE de 28-11-97), se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SAU, amb CIF A-95075578, oficines al c/ Calderón de la Barca, núm. 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: terme municipal de Benidorm.
  
Finalitat de la instal·lació: millorar i ampliar les xarxes de distribució d'energia elèctrica, millorar la qualitat del servici i acomplir peticions de nous abonats.
  
Característiques principals:
  
Tensió: 20 kV.
  
Longitud: la longitud total serà de 120 m.
  
Conductors: 3 conductors de 54,6 mm2 de secció.
  
Aïllament: aïlladors tipus U 70 i B 20 i U 70 i B 20P.
  
Origen i final: s'iniciarà en el suport núm. 10 (del projecte de reforma de LAMT Benifaz i adequació a quàdruple circuit a Albir i Racó de Loix) i acabarà en l'actual CTI Pla de Quarter.
  
Pressupost: quatre mil dos-cents seixanta-nou euros amb huitanta-sis (4.269,86 euros).
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent, i especialment pels propietaris de terrenys i tots altres titulars afectats pel dit projecte, la relació dels quals s'inclou al final del present anunci perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i perquè es puguen presentar les al·legacions que consideren oportunes en el termini de vint dies comptats a partir de l'endemà de la inserció del present anunci. Els plans parcel·laris podran ser igualment consultats a l'Ajuntament de Benidorm.